Som producer og sanger er Pharfar nok mest kendt fra dancehall trioen Bikstok Røgsystem, og som den ene halvdel af dub-ekvilibristerne Djosos Krost; og den ene halvdel af bandet og producerduoen Donkey Sound. Ud over det har han også produceret for adskillige danske og udenlandske artister, bl.a. Natasja, Djosos Krost, Jah Bobby, Cornstick, Sizzla, Jah Mason, Half Pint, Johnny Clarke, Horace Andy, Sugar Minott, Max Romeo, King Kong, Junior Murvin mf. Pharfar har desuden optrådt som livetrommeslager i det danske reggae backing band Riddim Force. Pharfar er fast medlem af Rubadub Sundays på Spillestedet Stengade 30 i København. Pharfar var medlem af hiphop gruppen Double Mouth, der bestod af Pharfar, Mis Marie og DJ Noize.  I 1999 udsendte de debutalbummet Rhymes Ahead. Han var desuden også medlem af bandet Superboi. I 2005 debuterede han som skuespiller i DR børneprogrammet Helt Sikkert DR sammen med Steen Koerner og Chapper, i 2009 medvirkede han i satireserien Chapper og Pharfar på DR1. Siden 2008 har Pharfar produceret sammen med dj og producer Fresh-I under navnet Donkey Sound hvor de har produceret for Wafande, Little Kaka, Shaka Loveless, Natasha og flere andre. I 2012 gik Donkey Sound sammen med Musicall Management og andre aktører fra den danske underholdningsbranche og stiftede Donkey Records, hvis første udgivelse var Little Kakas "Bang Bang", der var ugens uundgålige på P3 I 2013 blev Bikstok Røgsystem gendannet, og to år senere udkom gruppens andet album Uranium.